 لاهور (ويب ڊيسڪ) ڪورونا وائرس جي خلاف اداڪار ۽ ڳائڻي علي ظفر پنهنجو نئون گانو جاري ڪري ڇڏيو. سوشل ميڊيا تي جاري ڪيل گاني ’’ڪوڪو ڪورونا‘‘ ۾ علي ظفر ان ڳالهه تي زور ڏنو آهي ته ان بيماري کان ڊڄڻو ناهي پر ان خلاف وڙهڻو آهي. ان کان علاوا اداڪار عمران عباس، علي رحمان، ياسر نواز ۽ حريم فاروق به پنهنجي مداحن کي ڪورونا کان بچاءُ لاءِ احتياطي اپائن جي حوالي سان وڊيو پيغام جاري ڪيا. اداڪار عمران عباس چيو ته سليوٽ سلام مهم جو بنيادي مقصد وقتي طور تي هٿ ملائڻ کان پاسو ڪرڻ آهي، اسان کي هٿ ڌوئي ڪورونا جي پويان لڳڻو آهي.